kardosdrur/scandi-wiki huggingface dataset:
Magda von Dolcke

Magda von Dolcke (født som Caroline Christine Magdalene von Dolcke, også kendt som Rosalinde Thomsen) (født 28. februar 1838 i Aabenraa, død 1926) var en dansk skuespiller.

Ud over sin skuespillerskunst blev hun lejlighedsvis kendt for sin relationer til Bjørnstjerne Bjørnson og kong Oscar II.

Roller 
 1876 – Fanchon i Syrsan af Charlotte Birch-Pfeiffer, Djurgårdsteatern
 1876 – Lisbet i En söndag på Amager af Johanne Luise Heiberg, Djurgårdsteatern
 1876 – Aonda i Jorden runt på åttio dagar af Jules Verne og Adolphe d'Ennery, Djurgårdsteatern

Litteratur 
 God morgen, Rosalinde!  : breve til Rosalinde Thomsen, Oslo : Cappelen, 1990,

Kilder 
 Artikelen er oversat fra den norsk-  og  svensksprogede Wikipedia

Eksterne henvisninger 
 Torsten Eklund: 
 
 Svensk uppslagsbok Carlo Dolci
 Bjørnson – europæiskpå nrk.no 

Teaterskuespillere fra Danmark
Personer fra Aabenraa
Hovedtid

Hovedtider inden for grammatik er de vigtigste tidsformer eller bøjningsformer (hovedformer) af et verbum (udsagnsord), ud fra hvilke de øvrige former kan afledes.

Ved ordbogsopslag på udsagnsord finder man også hovedtiderne, altid for uregelmæssige udsagnsords vedkommende og nogle gange også for regelmæssige udsagnsord.

Eksempler  
 Dansk: have BØJES har, havde, haft (navnemåde, nutid, datid, PPP)
 Engelsk: bite, bit, bitten (infinitiv/præsens, perfektum, PPP)
 Tysk: gießen, gießt, goß, gösse, gegossen, gieß[e]
 Tysk: waschen, wusch, gewaschen, ich wasche - du wäscht
 Latin: capio, cepi, captum, 3

Hovedformer af substantiver  
På latin kan bøjningsskemaet fastlægges ved at kende substantivets former i singularis nominativ og genitiv:
 servus, -i eller servus, servi eller servus m2
 casus, -us eller casus, casus eller casus m4
På dansk anføres singularis og pluralis: 
 mand, mænd (fælleskøn)

Henvisninger  

Grammatik
Jægerne

Jægerne () er en svensk thriller fra 1996 instrueret af Kjell Sundvall med Rolf Lassgård og Lennart Jähkel i hovedrollerne. Filmen havde Sverigespremiere den 31. januar 1996.

Handling 
Erik har arbejdet som politibetjent i Stockholm i mange år. Efter et skuddrama søger han ny tjeneste i Norrbotten, hvor han er opvokset. Meget er forandret mens han har været borte, og Eriks politiattitude passer ikke længere ind i et samfund, der styres af uskrevne regler. Erik begynder at trævle en sag op om krybskytteri på elge og rener, der har foregået i længere tid, og som har været set gennem fingrene med af det lokale politi. Det viser sig snart at Eriks egen bror er indblandet og forbrydelserne får stadig større omfang.

Medvirkende 
Rolf Lassgård som Erik Bäckström
Lennart Jähkel som Leif Bäckström
Jarmo Mäkinen som Tomme Harela
Tomas Norström som Ove
Thomas Hedengran som Stig
Göran Forsmark som Håkan
Rolf Degerlund som Eilert
Editha Domingo som Nena
Helena Bergström som Anna Sivertsson	
Helen S. Henriksson som Britt Harela

Eksterne henvisninger 
 

Svenske film fra 1996
Thrillere
Mindelheim

Mindelheim er en by og en kommune i den schwabiske Landkreis Unterallgäu i den tyske delstat Bayern.

Geografi 

Mindelheim ligger i Mittelschwaben og har navn efter floden Mindel på den såkaldte Riedelrücken i det bayerske Alpenvorland omkring 60 kilometer syd for Augsburg og omkring 90 kilometer vest for delstatshovedstaden München.

Ausdehnung des Stadtgebietes 
I kommunen ligger følgende bydele og landsbyer:

Selve byområdet består af bydelene Mindelheim, Gernstall, Heimenegg, Mindelau, Nassenbeuren, Oberauerbach, Unterauerbach og Westernach.

Kilder og henvisninger 

 Byens websted
 Museer i Mindelheim 
 Statistik
PPP

PPP har flere betydninger:

 PPP (protokol) WAN-protokol (EDB/IT)
 PPP (grammatik) perfektum participium passiv
 Købekraftsparitet, på engelsk: Purchasing Power Parity
 Pakistan Peoples Party, et politisk parti i Pakistan
 The Palestinian People’s Party
 People's Power Party (Thailand)
Weilheim in Oberbayern

Weilheim in Oberbayern (eller Weilheim i.OB) ist die er administrationsby i den oberbayeriske Landkreis Weilheim-Schongau. Weilheim er centerby og den vigtigste by i landskabet Pfaffenwinkels i Bayerisches Oberland.

Geografi 
Weilheim er den del af landskabet Bayerisches Alpenvorland mellem München mod nord og Garmisch-Partenkirchen mod syd. Floden Ammer, der er en biflod til den nedre del af Isar løber gennem byen.

Inddeling 
Ud over hovedbyen Weilheim ligger landsbyerne Marnbach, Deutenhausen, Tankenrain, Unterhausen, Hahnenbühel og Lichtenau i kommunen.

Trafik 
Banegården i Weilheim danner et knudepunkt med fem jernbanelinjer. Den ligger ved jernbanen fra München over Garmisch-Partenkirchen til Mittenwald og Innsbruck. Weilheim er udgangspunkt for jernbanen Weilheim–Schongau, der kaldes Pfaffenwinkelbahn (Schwaben-Allgäu-Bahn) over Peißenberg til Schongau samt Ammerseebahn over Geltendorf til Mering og Augsburg. Banegården blev taget i brug 1. februar 1866.

Bundesstraße B 2 fører over Starnberg mod München. Mod syd går den over Murnau mod Garmisch-Partenkirchen. Bundesstraße 472 går kun få kilometer syd for byen fra Schongau mod Bad Tölz.

Kilder og henvisninger 

 Byens websted
 Statistik
Handzame Classic 2018

Handzame Classic 2018 var den 8. udgave af cykelløbet Handzame Classic. Løbet var en del af UCI Europe Tour-kalenderen og blev arrangeret 16. marts 2018. Det blev vundet af colombianske Álvaro Hodeg fra .

Hold og ryttere

Danske ryttere
Mads Würtz Schmidt kørte for 
Lasse Norman Hansen kørte for

Resultater

Eksterne henvisninger

2018
UCI Europe Tour 2018
Kløvergræs

Kløvergræs er en betegnelse for afgrøder bestående af græsser og kløvere, der bruges som foder til især kvæg og andre drøvtyggere og heste. Ofte kaldes en mark med kløvergræs blot for en græsmark, selvom den også består af kløver. De vigtigste græsarter i en græsmark er rajgræs (italiensk rajgræs og almindelig rajgræs), engrottehale (timothe), almindelig hundegræs, svingel (eng-svingel og rød-svingel) og rapgræs (eng-rapgræs og almindelig rapgræs). De vigtigste kløverarter i en græsmark er rødkløver og hvidkløver.

Da kløverne er bælgplanter, fikserer de kvælstof direkte fra atmosfæren og sørger dermed for at øge græsmarkens indhold af protein.

Anvendelse 
En kløvergræsmark kan dels bruges som afgræsning i hele vækstsæsonen (i Danmark normalt fra april til oktober). Her gøder husdyrene selv marken løbende, mens de afgræsser marken. For at optimere udnyttelsen af græsmarken lader man ofte husdyrene afgræsse marken fuldstændigt over 2-3 dage, hvorefter kløvergræsset får lov at gro uden afgræsning de næste 7-10 dage.

Man kan også konservere kløvergræsset, så den kan bruges som vinterfoder. Konserveringen kan enten være tørring (hø) eller ensilering. Ved fremstilling af hø slår man græsset (et høslæt) og lader det ligge på marken, til det er tørt nok til at lagre indendørs i form af (hø-)baller. Normalt kan man lave to høslæt i løbet af en sommer.

Ved fremstilling af græsensilage slår man græsset og lader det ligge på marken 1-2 dage, hvorefter det samles i en ensilagestak. Normalt kan man derefter lave et nyt slæt til ensilage efter ca. 5 uger, så man kan nå at lave omkring 5 slæt græs i løbet af vækstsæsonen. Da græsmarken herved ikke får tilført gødning fra husdyrene, må man gødske marken imellem slættene ved f.eks. at bringe gylle ud på marken.

Referencer 

Foderafgrøder
Weißenburg in Bayern

Weißenburg in Bayern (også Weißenburg i.Bay., tidligere Weißenburg im Nordgau, Weißenburg am Sand) er administrationsby i den mittelfrankiske Landkreis Weißenburg-Gunzenhausen i den tyske delstat Bayern.

Den gamle bydel i Weißenburg er et af de mest imponerende bycentre og monumenter i regionen. Fra en romersk bosættelse omkring fortet Biriciana - Limes var kun få kilometer væk - og først nævnt i et dokument i 867, blev byen bygget omkring en frankisk kongehof og fik i begyndelsen af det 14. århundrede status som en fri kejserlig by, som de kunne hævde indtil 1802. Det historiske bybillede er præget af de stort set bevarede bymure, det gotiske rådhus, Stadtkirche St. Andreas og Ellinger Tor.

Geografi 
Weißenburg ligger i den del af Westmittelfrankens der kaldes Altmühlfranken, syd for Nürnberg, nordvesst for Ingolstadt, nord for Augsburg og sydøst for Ansbach. Schwäbische Rezat løber gennem byen, mod syd i kommunen løber Fossa Carolina. Andre vandløb er Bösbach, Weimersheimer Bach, Hammerstadtgraben, Kühlenbach og Schambach. Omkring fire kilometer syd for Weißenburg løber Altmühl, der bliver drejet mod syd af det europæiske hovedvandskel mellem Weißenburg og Treuchtlingen.

Byen ligger i Naturpark Altmühltal og i Weißenburger Bucht. Den har lagt navn til Weißenburger Alb, nær Eichstätter Alb de to sydvestlige dele af Fränkische Alb.

Nabokommuner 
Nabokommuner er mod nord, Höttingen og Ettenstatt, mod nordøst Bergen, mod øst Burgsalach, mod sydøst Raitenbuch og Schernfeld (Landkreis Eichstätt), mod syd Pappenheim, mod sydvest Treuchtlingen , mod vest Alesheim og mod nordvest Ellingen.

Inddeling 
I kommunen er der ud over Weißenburg 26 bydele og landsbyer:

Kilder og henvisninger 

 Byens websted
 Museer i Mindelheim 
 Statistik
Tinlib

Tinlib var et integreret bibliotekssystem baseret på et DBMS database system kaldet Tinman. System blev udviklet til brug på MS-DOS og i flerbrugerversion på en server med UNIX.

Historie 
Tinlib blev skabt i 1985 af englænderen Peter Noerr, som grundlagde IME Ltd. (Information Management & Engeenering) i London. I løbet af 1980'erne blev systemet udbredt især i Storbritannien, USA og engelsktalende lande som Sydafrika og Australien.

I 90'erne var det udbredt i 32 lande på alle kontinenter. I Danmark blev systemet forhandlet af Unisys og havde en mindre udbredelse på det danske biblioteksmarked.

Produktet mistede med introduktionen af grafiske grænseflader som Windows og OPAC markedsandele. Der var et marked i Østeuropa og et datterselskab i Rumænien IME Romania overtog Tinlib, da IME Ltd lukkedes i 2002. IME Romania videreudviklede systemet til Tinread.

Referencer

Eksterne links 
 Cibbarelli's Surveys: User Ratings of Information Navigator Software
 http://www.ime.ro/en/
 http://www.ifnet.it 
 http://www.tinread.ro/

DOS-software
UNIX-software
Peter Leslie Noerr

Dr. Peter Leslie Noerr (eller Peter Noerr) (født Marts 1946 i Leicester, England – død 15. marts 2013)

Peter Noerr blev født i Leicester, England og voksede op i Johannesburg, Sydafrika, hvortil hans familie flyttede i 1951. Han blev uddannet i fysik ved University of Witswatersrand i Sydafrika og en ph.d. i informationsvidenskab fra City University of London.

Peter blev bredt betragtet som en pioner indenfor informationssøgning og softwareudvikling. Han og hans kone, Kathleen T. Noerr, medvirkede to succesrige virksomheder - IME Ltd. og MuseGlobal Inc. Begge firmaer markedsførte software systemer, som Peter designede.

Kilder

Eksterne henvisninger 
 Dr Peter Leslie Noerr from London (checkdirector.co.uk)
 Dr. Peter Leslie Noerr 1946 — 2013 (edulib.com) 

Personer fra Sydafrika
Donkey Kong Country: Tropical Freeze

Donkey Kong Country: Tropical Freeze er et platformspil udviklet af Retro Studios og udgivet af Nintendo. Spilet blev oprindeligt udgivet til Wii U februar 2014 og er en opfølger til Donkey Kong Country Returns fra 2010. En udvidet udgave af Tropical Freeze blev sluppet til Nintendo Switch i maj 2018.

Tropical Freeze fortsætter i samme stil som de tidligere spil i Donkey Kong Country-serien og handler om Donkey Kong og hans venner, der skal kæmpe mod vikingerasen Snowmads og rejse gennem seks forskellige øer. Kontrollerne er de samme som i det foregående spil i serien. Spilleren styrer Donkey Kong, som kan få hjælp fra en ledsager, der enten giver Donkey Kong nye færdigheder eller som kan kontrolleres individuelt af en anden spiller.

Referencer

Eksterne henvisninger 
 
 Officiel hjemmeside 

Computerspil fra 2014
Nintendo Switch-spil
Platformspil
Wii U-spil
Lake effect

Lake effect (på dansk også Sø effekt sne, på svensk: Snökanon) er et vejrfænomen, hvor kolde luft over varme åbne vandoverflader skaber massiv snefald over landet. Lake effecten er produktet af et samspil mellem en kold luftmasse og varmt søvand.

Navnet er hentet fra Nordamerika, hvor meget kolde luft fra Canada trækker ned over de store amerikanske søer med efterfølgende kraftige snebyger over landet . Især kysterne ved østbredderne af søerne Lake Michigan, Lake Erie og Lake Ontario har ofte været udsat for dels kraftige snefald med snedybder op til 7,5 meter.

Tilsvarende effekt kendes også fra Danmark og naboområder, når kold luft fra det nordlige Skandinavien eller Østeuropa blæser ned over Østersøen eller Kattegat med efterfølgende snefald over Bornholm, Skåne, Lolland-Falster, Sydsjælland eller over den jyske Kattegat-kyst. Fænomenet kaldes også for Østersø- eller Kattegat-byger. Et eksempel på lake-effekten er snevinteren 1978/1979, hvor meget kold sibirisk luft østfra blæste ind over især de danske sydhavsøer. I julen 2010 førte en kold luftmasse over den varme Østersø til massiv snefald over Bornholm. I februar/marts 2018 kom det til dels massiv snefald på Bornholm, det sydlige Danmark og Sydslesvig .

Noter

Kilder 
 Danmarks Meteorologiske Institut om Lake effect

Eksterne henvisninger 

Klimatologi
Meteorologi
Vejr
Sne
Snedybde

Snedybde er angivelsen af sneens dybde eller højde på et bestemt sted. Snedybden afhænger af blandt andet temperatur, solstråling, vind, sneens og jordoverfladens egenskaber. Der er også forskel mellem snedybde og snetæthed. Ny tør sne giver for eksempel en stor snehøjde, men en lille snetæthed .

I Danmark foretages målingerne ved Danmarks Meteorologiske Institutets manuelle målestationer. Snedybder måles i centimeter.

Noter

Eksterne henvisninger 
 Danmarks Meteorologiske Institut: Snedybder  

Meteorologi
Vejr
Dybde
Lasse Nielsen (filminstruktør)

Lasse Nielsen (født 1950 i København) er en dansk filminstruktør, forfatter og filmproducent. 

Nielsen er mest kendt for ungdomsfilmene La' os være (1975), Måske ku' vi (1976) og Du er ikke alene (1978). Ifølge Filmmagasinet Ekko er filmenes fællestræk, at de "stiller sig solidarisk med de unge ved at fortælle om deres problemer i øjenhøjde og med en anklage mod voksne, der ikke betragter børn som selvstændige mennesker med eget følelsesliv."

Anklager om seksuelle overgreb
I 2008 skrev journalist Anders Lund Madsen i en klumme i Jyllands-Posten, at Lasse Nielsen efter premieren på Du er ikke alene inviterede ham hjem til et interview. Anders Lund Madsen, der på dette tidspunkt var 14 år, havde medvirket i Du er ikke alene, og Lasse Nielsen var interesseret i at bruge ham i sin næste film. Ifølge Lund Madsen havde Lasse Nielsen under interviewet "hele hånden inde under mine trøje" ligesom Lasse Nielsen kærtegnede ham i nakken. 

I 2018 fortalte Ivan Baumann, der som 14-årig medvirkede i La' os være, til Filmmagasinet Ekko, at Lasse Nielsen havde forsøgt "at lokke mig til sex" i instruktørens lejlighed. I et interview med Ekko erkendte Lasse Nielsen at have haft seksuelle forhold til unge mandlige skuespillere efter filmoptagelserne, men afviste at have begået overgreb: "Og jeg føler ikke, at jeg har misbrugt nogen børn, for jeg har haft en god fornemmelse for, om de havde lyst. Og der er jo heller ikke nogen børn, som har anmeldt mig eller har klaget. Det har de først gjort, når de er blevet voksne." Lasse Nielsen fortalte yderligere, at han er betaget af "teenagedrenge med en flot overkrop, helst lidt muskuløs".

Den 14. marts 2018 stod seks mænd (heriblandt Anders Lund Madsen og Ivan Baumann) frem i TV 2-dokumentarfilmen De misbrugte filmbørn, og fortalte om seksuelle overgreb eller forsøg på overgreb begået af Lasse Nielsen, i forbindelse med deres medvirken i instruktørens film i 1970'erne.

Kilder

Eksterne henvisninger 
 

Filminstruktører fra Danmark
Manuskriptforfattere fra Danmark
Personer fra København
Dansksprogede forfattere fra Danmark
Splatoon

Splatoon er et third-person shooter udviklet og udgivet af Nintendo til Wii U, som blev sluppet internationalt maj 2015. Spillet er centreret om karakterer kendt som Inklings, der kan omdanne sig mellem humanoid- og blæksprutteform, og gemme sig i eller svømme gennem farvet blæk sprøjtet på overflader ved hjælp af våben som pistoler, spand eller pensler. Splatoon har flere spiltilstande, herunder online fire mod fire-multiplayer og en singleplayer-kampagne.

Splatoon fik positiv modtagelse ved spillets afsløring og lancering, hvor kritikere roste Nintendos afgørelse om at træde ind i en ny genre inden computerspil, spillets overordnede stil og præsentation, spilmekanikerne og dets lydspor. Kritik var rettet mod udelukkelse af voice chat og private lobbyer, det lille antal multiplayer-kort ved lanceringen og problemer med online matchmaking. Nintendo leverede omfattende støtte til Splatoon efter lanceringen ved at tilføje nye kort, våben og funktioner til spillet samt afholde tidsbegrænsede begivenheder kaldet "Splatfests". 

Splatoon har solgt 4,91 millioner kopier siden lanceringen. En opfølger, Splatoon 2, blev udgivet til Nintendo Switch i 2017.

Referencer

Eksterne henvisninger 
 
 Officiel hjemmeside

Computerspil fra 2015
Third-person shooter
Wii U-spil
Splatoon 2

Splatoon 2 er et third-person shooter udviklet af Nintendo EPD og udgivet af Nintendo. Det er en opfølger til Splatoon, og indeholder en historiedrevet singleplayer-kampagne, samt en online multiplayer-tilstand, hvor op til otte spillere kan kæmpe i fire mod fire-kampe. Spillet blev annonceret i januar 2017 og udgivet internationalt den 21. juli 2017. I 2018 havde spillet solgt næsten fem millioner kopier verden over.

Referencer

Eksterne henvisninger 
 
 Officiel hjemmeside

Computerspil fra 2017
Nintendo Switch-spil
Third-person shooter
Johan Georg 1.

Johan Georg 1. (også Johann Georg 1.) kan henvise til flere regenter med dette navn:

 Johan Georg 1. af Anhalt-Dessau (1567–1618) – fyrste af Anhalt-Dessau 1603–1618
 Johan Georg 1. af Sachsen (1585–1656) – kurfyrste af Sachsen 1611–1656
 Johan Georg 1. af Sachsen-Eisenach (1634–1686) – hertug af Sachsen-Eisenach 1634–1686

Se også 
 Johan (fornavn)
 Georg (fornavn)
 Johan Georg 2.
Mario Kart 8

Mario Kart 8 er et kart-racerspil og det ottende i Mario Kart-serien, udviklet og udgivet af Nintendo til Wii U. Spillet blev først annonceret på E3 2013 og udgivet internationalt maj 2014.

I lighed med andre Mario Kart-spil, handler Mario Kart 8 om at køre om kap mod figurer fra Mario-serien. Spilleren deltager i kartracer på forskellige kørebaner, og kan bruge specielle genstande for at forhindre modstandere eller få en række forskellige fordele under kapløbet. Mario Kart 8 introducerer tyngdekraftsektioner, der giver spillere mulighed for at køre på vægge eller tag. Spillet indeholder flere singleplayer- og multiplayer-spiltilstande.

Mario Kart 8 var en kritisk og kommerciel succes ved udgivelsen, og er det bedst sælgende Wii U-spil, med over otte millioner kopier solgt verden over. Efter lanceringen fortsatte spillet at modtage støtte i form af opdateringer og downloadbart indhold, herunder yderligere figurer, køretøjer og -baner og støtte for Nintendos Amiibo-figurer. 

En forbedret udgave af spillet til Nintendo Switch, der hedder Mario Kart 8 Deluxe, blev udgivet internationalt april 2017. Det var både en kritisk og kommerciel succes og solgte over 15 millioner kopier verden over inden udgangen af 2018.

Referencer

Ekstern henvisning 
 Officiel hjemmeside

Computerspil fra 2014
Nintendo Switch-spil
Racerspil
Wii U-spil
Johan Georg 2.

Johan Georg 2. (også Johann Georg 2.) kan henvise til flere regenter med dette navn:

 Johan Georg 2. af Sachsen (1613–1680) – kurfyrste af Sachsen 1656–1680
 Johan Georg 2. af Anhalt-Dessau (1627–1693) – fyrste af Anhalt-Dessau 1660–1693
 Johan Georg 2. af Sachsen-Eisenach (1665–1698) – hertug af Sachsen-Eisenach 1686–1698

Se også 
 Johan (fornavn)
 Georg (fornavn)
 Johan Georg 1.
Joachim Ernst af Anhalt

Joachim Ernst af Anhalt kan henvise til flere personer med dette navn:
 Joachim Ernst af Anhalt (1536-1586) – fyrste af Anhalt fra 1570 til 1586
 Joachim Ernst af Anhalt (1901-1947) – hertug af Anhalt fra september til november 1918
Mario + Rabbids Kingdom Battle

Mario + Rabbids Kingdom Battle er et strategispil udviklet og udgivet af Ubisoft til Nintendo Switch. Spillet er en crossover af spilserierne Super Mario fra Nintendo og Raving Rabbids fra Ubisoft, og har spiltilstande for både en og flere spillere. Spilleren styrer Mario, hans venner og en gruppe af Rabbids, der har klædt sig ud som dem. Disse beskæftiger sig med følgerne af en pludselig invasion af en gruppe Rabbids, der ved et uheld har misbrugt en kraftfuld opfindelse og bragt kaos til Mushroom Kingdom.

Mario + Rabbids Kingdom Battle blev udviklet af Ubisofts afdelinger i Paris og Milano, mens musikken i spillet blev komponeret af Grant Kirkhope. Det blev udgivet i Europa og Nordamerika den 29. august 2017 af Ubisoft, mens Nintendo udgav spillet i østasiatiske lande den 18. januar 2018. Spillet blev mødt med generelt gunstig modtagelse fra kritikere, som roste spilmekanikerne, dybden og grafikken i spillet.

Referencer

Ekstern henvisning 
 Officiel hjemmeside

Computerspil fra 2017
Nintendo Switch-spil
Strategispil
Stadtwerke Schleswig

Stadtwerke Schleswig (på dansk også Byens værker) er et forsyningsselskab, der leverer elektricitet, vand og fjernvarme samt aftager spildevand for indbyggerne i Slesvig by og omegenen i Sydslesvig. Op til 60% af el kommer fra vand- og vindkraftværker, fotovoltaik eller biogasanlæg. Byens værker står også for den kommunale gadefejning og driver byens svømmehal (Fjordarium) og lystbådehavn.

I marts 2018 kom det frem, at virksomheden over flere år har udledt plastikrester i Slien via sit renseanlæg. Plastikken stammede fra industrielle fødevare-rester, som firmaet ReFood solgte til Slesvigs forsyningsselskabets biogasanlæg. Forureningen har imidlertid spredt sig til hele fjorden hen imod Sliminde ved Sliens udmunding til Østersøen. Særligt påvirket er den naturfredede halvø Rejsholm. På grund af forureningens enorme omfang blev der oprettet en task-force-gruppe, der skal stå for styringen af det påbegyndte rensningsarbejde. Oprydningen kan tage flere år og ville koste et syvcifret beløb.

Noter

Eksterne henvisninger 
 Stadtwerke Schleswigs hjemmeside 

Slesvig by
Forsyningsvirksomheder
Afsnit af Rejseholdet

Rejseholdet er en dansk dramaserie, der blev vist første gang på DR1 den 1. oktober 2000. Serien bestod af 32 afsnit fordelt på 4 sæsoner. Det første afsnit blev sendt 1. oktober 2000, og sidste afsnit blev sendt den 1. januar 2004.

Afsnit

Sæson 1 (2000)

Sæson 2 (2001)

Sæson 3 (2001–2002)

Sæson 4 (2003–2004)

Referencer 

Rejseholdet
Pikmin

Pikmin er et strategispil udviklet og udgivet af Nintendo til Nintendo GameCube i 2001. Spilet var skabt og produceret af Shigeru Miyamoto, og er det første spil i Pikmin-serien. I Pikmin kontrollerer spilleren Captain Olimar, et rumvæsen der ender op på en underlig planet. På planeten bliver han ven med væsner kaldet "pikmin", og bruger deres evner til at samle de fortabte dele af hans rumskib efter at det styrtede og landede der. Spilleren har tredive dage at genoprette delerne og reparere skibet før Olimars livsstøttesystem svigter.

Pikmin var både en kritisk og kommerciel succes, og er blevet udgivet til Wii som en del af New Play Control!-serien og til Wii U som downloadning fra Wii U eShop. Det har fået to opfølgere, Pikmin 2 til GameCube og Pikmin 3 til Wii U.

Referencer

Ekstern henvisning 
 Officiel Pikmin hjemmeside

Computerspil fra 2001
GameCube-spil
Strategispil